Soektog na jong man by Vaaldam eindig tragies | Maroela Media
Bradley Coetzee (19)
Die soektog na Bradley Coetzee, wat op 7 Junie spoorloos by die Vaaldam naby Oranjeville in die Vrystaat verdwyn het, het Dinsdagoggend finaal geëindig toe sy liggaam by die dam gevind is.
ŉ Grootskaalse soektog is amper drie weke gelede na die 19-jarige Coetzee van stapel gestuur, nadat hy omstreeks 19:00 gaan roei het, maar nooit weer na die oewer teruggekeer het nie.
Die bootjie waarmee hy op die dam uitgegaan het, asook een van sy skoene, is kort ná sy verdwyning al gevind. Van Coetzee was daar egter geen teken nie. Hy het nie ŉ reddingsbaadjie aangehad nie en daar was geen sekerheid in watter rigting hy geroei het nie, het Maroela Media verneem.
Polisieduikers het tientalle ure onder die water bestee op soek na Coetzee en het daarna verdere uitgebreide patrollies langs die damwal gedoen om Coetzee te probeer opspoor.
ŉ Familievriend van die Coetzee-gesin het gesê Bradley se ouers is platgeslaan. Hulle wou nie in dié stadium kommentaar lewer nie.
ŉ Nadoodse ondersoek sal gedoen word om die presiese oorsaak van Coetzee se dood te bepaal.
Una Swannepoel · 3 weke gelede
Dis baie hartseer mag die Here julle omvou met liefde end troos dink aan julle en bid vir julle
Bennie Maree · 3 weke gelede
Baie sterkte aan al die geliefdes van die pragtige jong man. Mag sy Engelvlerke oor jul elkeen waak deur die moeilike tyd ????
So jammer om te hoor, baie sterkte aan sy gesin, mens het nog heeltyd gehoop en geglo hy sal veilig huis toe kom
Jessica greeff · 3 weke gelede
Liewe Bradley. Ons het almal so hard gebid. Ongelukkig het ons liewe Heer jou meer nodig gehad. Ek bid vir vertroosting. Lucy, rieg, Jonathan dink aan julle.
My gebede aan die familie. Dit is bitter tragies, ‘n baie groot verlies en seer om te verwerk. Die Liewe Vader hou ‘n wakened oog oor julle.
So jonk so tragies. RIV
Quinton Kingma · 3 weke gelede
Daar is geen woorde wat mens kan sê aangaande hierdie hartseer nuus nie. Rieg, Lucy en Jonathan, mag die Here Sy hande om julle vou en veilig hou. Ons dra hom op na God toe.
Ai dis tragies.Innige simpatie met sy familie en naasbestaandes.
So jonk, so pragtig, so jammer. Mag hy rus in vrede.
Petro Kritzinger · 3 weke gelede
Baie sterkte aan die familie met hulle groot verlies. Dit is baie hartseer. RIP Bradley.
Jaco Vermaak · 3 weke gelede
Hartseer nuus.Baie sterkte aan familie en vriende :(
Daai dam is nie speletjies nie, my swaer se seun uit sy eerste huwelik, het daar verdrink en n ou wat saam my eks baseball bespeel het het ook daar verdrink. Moet nie op daardie dam gaan sonder n reddingsbaatjie nie.
Marlise · 3 weke gelede
Bradley was saam my dogter op skool gewees, baie oulike kind gewees. Sy was so hartseer gewees om van sy dood te hoor. Haar hele dag was omgekrap gewees.